ไฟแนนซ์ทูเดย์
...แม้ว่ากระทรวงการคลังจะไฟเขียวแผนฟื้นฟูธนาคารพัฒนาวิสาหกิจขนาดกลางและขนาดย่อมแห่งประเทศไทย (เอสเอ็มอีแบงก์) แล้ว แต่ดูเหมือนทุกฝ่ายยังมึนกับตัวเลขหนี้เสียของธนาคารที่กรองจาก 3.9 หมื่นล้านบาท ว่าจะใช้เลขไหนดีระหว่างข้อมูลที่ นริศ ชัยสูตร ประธานกรรมการธนาคารบอกว่า อยู่ที่ 3.2 หมื่นล้านบาท แต่กระทรวงการคลัง บอกว่า อยู่ที่ 3 หมื่นล้านบาท ตัวเลขหนี้เสียที่ขึ้นๆ ลงๆ เหมือนน้ำทะเล ทำให้เป็นห่วงแผนฟื้นฟูของธนาคารจะลุ่มๆ ดอนๆ เหมือนเรือลอยอยู่กลางทะเล
8 มี.ค. 2556

...แม้ว่ากระทรวงการคลังจะไฟเขียวแผนฟื้นฟูธนาคารพัฒนาวิสาหกิจขนาดกลางและขนาดย่อมแห่งประเทศไทย (เอสเอ็มอีแบงก์) แล้ว แต่ดูเหมือนทุกฝ่ายยังมึนกับตัวเลขหนี้เสียของธนาคารที่กรองจาก 3.9 หมื่นล้านบาท ว่าจะใช้เลขไหนดีระหว่างข้อมูลที่ นริศ ชัยสูตร ประธานกรรมการธนาคารบอกว่า อยู่ที่ 3.2 หมื่นล้านบาท แต่กระทรวงการคลัง บอกว่า อยู่ที่ 3 หมื่นล้านบาท ตัวเลขหนี้เสียที่ขึ้นๆ ลงๆ เหมือนน้ำทะเล ทำให้เป็นห่วงแผนฟื้นฟูของธนาคารจะลุ่มๆ ดอนๆ เหมือนเรือลอยอยู่กลางทะเล
...คิวต่อไปก็เป็นธนาคารอิสลามแห่งประเทศไทย (ไอแบงก์) ที่ต้องจับตาว่าหนี้เสียจะเคาะออกมาที่ 2.4 หมื่นล้านบาท หรือ 3.9 หมื่นล้านบาท แต่ที่แน่ๆ งานของไอแบงก์ยากกว่าเอสเอ็มอีแบงก์ เพราะมีผู้ฝากเงินรายย่อยที่ขวัญกระเจิงแห่ถอนเงินออกจากธนาคารต่อเนื่อง
...เดินหน้ายิ่งกว่าติดจรวจสำหรับการแต่งตั้ง อังคณา ไชยมนัส เป็นกรรมการผู้จัดการหญิงคนแรกของธนาคารอาคารสงเคราะห์ (ธอส.) ใครที่ปรามาสว่า เจ้อังที่ผ่านมาไม่มีผลงาน ต้องจับตาไม่กะพริบ เพราะเจ้อังสั่งทุกหน่วยงานเดินหน้าแบงก์ ธอส.เต็มสูบ ทั้งการประชาสัมพันธ์ภาพลักษณ์ และบริการของธนาคาร ต้องให้โมเดิร์นไม่แพ้ธนาคารพาณิชย์ชั้นนำของประเทศตอนนี้ก็แล้วกัน
...การสรรหากรรมการผู้จัดการเอสเอ็มอีแบงก์ แม้ว่าจะได้ตัวผู้สมัครแล้ว แต่คาดว่าต้องใช้อีกเวลาอย่างน้อย 3 เดือน ถึงจะได้ตัว เพราะกระทรวงการคลังต้องการดึงการสรรหาออกไป เพื่อรอดูการฟื้นฟูธนาคารสักระยะหนึ่งก่อนว่าจะไปรอดหรือไม่ หากไม่ฟื้นอาจจะต้องเปลี่ยนแผนใหม่อีกครั้งหนึ่ง